Nimeni nu știe cât de toxice sunt legumele și fructele, pentru că nu se testează. Oficial: E risc pentru sănătate, dar nu-s periculoase
Alegerea legumelor și fructelor de la piață a devenit o adevărată loterie. Mâncăm produse pline de pesticide fără măcar să știm ce am cumpărat. Autoritățile statului ne spun că totul este în regulă, și că țin situația sub control. În realitate habar nu au ce cantitate de produse neconforme există pe piață. Și asta pentru că se testează foarte puțin. În plin sezon al verdețurilor, în București se testează doar o ceapă verde, un usturoi, un leuștean, o salată, un spanac și un cartof. Nu este verificată nici măcar o singură ridiche roșie. Totul în condițiile în care, pe piață, există zeci de tone de produse. Urmăriți un nou episod Statul la Stat.